Diari Oficial de la Generalitat Valenciana


Sumari del DOGV 7531, del 22-05-2015 (2015/4762)

RESOLUCIÓ de 21 de maig de 2015, de la presidenta de Culturarts Generalitat, per la qual es convoca la concessió d'ajudes per a la producció audiovisual.
---------------------------------------------------------------------------------------------------------------------------------------------------------

### Dades del document

Número de DOGV
:   7531

Data del DOGV
:   22-05-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/4762


Data del document
:   21-05-2015

Organisme emissor
:   Culturarts Generalitat

Tipus de document
:   Resolució

Correcció d'errades

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 21 de maig de 2015, de la presidenta de Culturarts Generalitat, per la qual es convoca la concessió d'ajudes per a la producció audiovisual. [2015/4762]  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1de juliol, modificat per la Llei Orgànica 1/2006, de 10 d'abril, establix en l'article 49.1.4t la competència exclusiva de la Generalitat en matèria de cultura.  
El Decret 9/2014, de 12 de juny, del president de la Generalitat, pel qual determina les conselleries en què s'organitza l'Administració de la Generalitat, assigna a la Conselleria d'Educació, Cultura i Esport les competències en matèria de promoció cultural.  
Pel Decret 141/2014, de 5 de setembre, del Consell (DOCV 7355, 08.09.2014), que modifica el Reglament d'Organització i Funcionament de CulturArts Generalitat, aprovat pel Decret 5/2013, de 4 de gener, s'atribuïx en l'article 2.2.l a l'ens, entre les seues funcions, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat, i conferix en l'article 4.2.j l'atribució de resoldre la concessió dels incentius, ajudes i subvencions a la presidenta de l'entitat, que és la titular de la conselleria que exercix les competències en matèria de cultura.  
  
De la mateixa manera, la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, en l'article 160.4.b atribuïx la competència per a la convocatòria de subvencions a les persones que exercixen la presidència de les entitats de dret públic, com en el cas de CulturArts Generalitat.  
A fi d'impulsar la creació d'obres audiovisuals, CulturArts Generalitat considera necessari establir ajudes per a donar suport al sector audiovisual en l'àmbit competencial de la Generalitat i estimular la creació d'obres audiovisuals que servisquen de foment i difusió de la creativitat, de la cultura i de l'idioma valencià.  
Per tot això, d'acord amb el que disposa la Llei 38/2003, de 17 de novembre, General de Subvencions, en el seu reglament, aprovat pel Reial Decret 887/2006, de 21 de juliol; la disposició transitòria octava de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, en relació amb el text refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991; el Decret 9/2014, de 12 de juny, del president de la Generalitat, pel qual es determinen les conselleries en què s'organitza l'Administració de la Generalitat; el Decret 141/2014, de 5 de setembre, del Consell, publicat en el DOCV número 7355, de 08.09.14, que modifica el Reglament d'Organització i Funcionament de CulturArts Generalitat, aprovat pel Decret 5/2013, de 4 de gener, i fent ús de les atribucions que em conferix l'article 4.2.j del mencionat Decret 141/2014, de 5 de setembre, resolc:  
  
  
Primer  
Convocar la concessió d'ajudes, en règim de concurrència competitiva, dins dels límits pressupostaris aprovats per a la dita finalitat, per a la producció a la Comunitat Valenciana de:  
- Animació: llargmetratges, curtmetratges, projectes multiplataforma, pilots de sèrie i sèries d'animació.  
- Ficció: llargmetratges, curtmetratges, projectes multiplataforma, sèries, telefilms, minisèries i pilots de sèries.  
- Documentals: llargmetratges, curtmetratges, projectes multiplataforma i sèries.  
I aprovar les bases i els annexos per les quals es regirà esta convocatòria.  
  
Segon  
L'import global màxim que podrà assignar-se en concepte d'estes ajudes per esta convocatòria serà de 4.550.000 ?.  
L'import global màxim per a l'exercici de 2015 serà de 2.850.000 ?. El pagament es realitzarà amb càrrec a la línia T7627000 del capítol VII de CulturArts Generalitat per a l'exercici de 2015.  
Per a l'anualitat de 2016 l'import màxim serà d'1.700.000 ?, i quedarà condicionat a l'existència de crèdit adequat i suficient per a atendre'l en la corresponent llei de pressupostos de la Generalitat per a 2016, de conformitat amb l'article 29 del text refós de la Llei d'Hisenda Pública de la Generalitat Valenciana.  
Així mateix, l'import esmentat podrà ser minorat quan, en el marc de les polítiques d'estabilitat pressupostària i sostenibilitat financera, s'adopten mesures de no-disponibilitat que afecten els crèdits de la línia de subvenció que ho finança.  
  
Tercer  
Segons el Decret 147/2007, de 7 de setembre, del Consell, i d'acord amb el Reglament General d'Exempció per Categories (RGEC II): Reglament (UE) número 651/2014, de la Comissió, de 17 de juny (DOUE L187, de 26.11.2014), pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat, este règim d'ajudes es troba exempt de notificació a la Comissió Europea i és compatible amb el mercat interior d'acord amb l'article 107, apartat 3, del Tractat, per complir tots els requisits de l'article 54 i del capítol I de l'esmentat Reglament 651/2014.  
D'acord amb el reglament esmentat, este règim d'ajudes dóna suport a productes culturals com es reflectix en la base 3.5 de la convocatòria. Estes ajudes consistixen en la producció d'obres audiovisuals.  
S'exigix una territorialització del gasto com a mínim de l'import de l'ajuda concedida, inferior al màxim del 160 % de l'import que permet el Reglament 651/2014. L'import de l'ajuda no es calcula en funció d'un percentatge del gasto territorial realitzat. No s'exigix que es duga a terme al territori un nivell mínim d'activitat. Són subvencionables els costos globals de la producció d'obres audiovisuals, incloent-hi els costos per a millorar l'accessibilitat de les persones amb discapacitat. La intensitat d'ajuda per a la producció d'obres audiovisuals no excedix el 50 % dels costos subvencionables. El règim d'ajudes permet que la intensitat de l'ajuda puga incrementar-se fins al 60 % dels costos subvencionables en cas de produccions transfrontereres finançades per més d'un estat membre i en les quals participen productors de més d'un estat membre; i fins al 100 % dels costos subvencionables en el cas de les obres audiovisuals difícils i les coproduccions en què participen països de la llista del Comité d'Ajuda al Desenrotllament (CAD) de l'OCDE, segons es reflectix i definix en la base primera de la convocatòria.  
  
Estes ajudes no es reserven per a activitats de producció específiques o parts individuals de la cadena de valor de la producció. Estes ajudes no es destinen a infraestructures d'estudis cinematogràfics. Estes ajudes no estan reservades als nacionals del país ni s'exigix als beneficiaris que siguen empreses establides conforme al dret mercantil nacional, segons s'especifica en la base tercera de la convocatòria.  
  
Estes ajudes no es poden aplicar a les empreses que estiguen subjectes a una orde de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat interior. Tampoc a les empreses en crisi tenint en compte la definició de l'article 2.18 del Reglament (UE) número 651/2014 de la Comissió, de 17 de juny.  
Només serà possible l'acumulació de les ajudes a la producció audiovisual amb ajudes estatals sense costos subvencionables identificables fins al llindar més elevat de finançament total pertinent fixat per a les circumstàncies concretes de cada cas en el Reglament (UE) número 651/2014 de la Comissió, de 17 de juny, o en una decisió o un reglament d'exempció per categories adoptat per la Comissió.  
No podran acumular-se les ajudes a la producció audiovisual amb ajudes de minimis relatives als mateixos costos subvencionables si esta acumulació dóna lloc a una intensitat de l'ajuda superior a l'establida en el capítol III del Reglament (UE) número 651/2014 de la Comissió, de 17 de juny.  
  
Quart  
Segons el que establix el Decret 198/2004, d'1 d'octubre, del Consell, pel qual s'adequa la composició de la Comissió Delegada del Consell per a Assumptes Econòmics i se'n regula el funcionament, i el Decret 80/2011, d'1 de juliol, del Consell, que modifica la denominació i composició de la comissió esmentada, esta convocatòria no necessita el seu pronunciament, ja que no té una incidència especial pressupostària i econòmica.  
Quint  
Esta resolució produirà efectes a partir de l'endemà del dia que es publique en el Diari Oficial de la Comunitat Valenciana.  
D'acord amb el que disposen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, reguladora de la jurisdicció contenciosa administrativa, este acte, que posa fi a la via administrativa, podrà ser objecte d'un recurs potestatiu en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la presidenta de CulturArts Generalitat en el termini d'un mes comptat des de l'endemà del dia que es publique l'acte.  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana, en el termini de dos mesos comptat des de l'endemà del dia que es publique l'acte o a partir de l'endemà de la notificació de la resolució expressa del recurs de reposició.  
  
València, 21 de maig de 2015.- La presidenta de Culturarts Generalitat: María José Catalá Verdet.  
  
  
  
ANNEX I  
Bases per a la concessió d'ajudes per a la producció audiovisual  
  
Primera. Objecte de les ajudes. Modalitats i import de les ajudes i característiques  
Les ajudes regulades per esta resolució tenen com a objecte el suport al sector audiovisual, la producció audiovisual de creació i de contingut artístic i cultural, la utilització del valencià en les obres audiovisuals i la incorporació de les noves tecnologies de la comunicació, en l'àmbit competencial de la Generalitat.  
Els projectes podran ajustar-se a les següents modalitats i gèneres: llargmetratge d'animació, curtmetratge d'animació, projecte multiplataforma d'animació, pilot de sèrie d'animació i sèrie d'animació; llargmetratge de ficció, curtmetratge de ficció, projecte multiplataforma de ficció, minisèrie de ficció destinada a un canal de televisió d'àmbit com a mínim estatal i de temàtica relacionada amb la Comunitat Valenciana, sèrie de ficció destinada a un canal de televisió d'àmbit com a mínim estatal, pilot de sèrie de ficció destinada a un canal de televisió d'àmbit com a mínim estatal i pel·lícula per a televisió o telefilm, i llargmetratge documental, curtmetratge documental, sèrie documental i projectes multiplataforma documental; els formats documentals hauran de ser de temàtiques culturals o de temàtiques didàctiques apropiades per a la formació escolar. Podran agrupar-se els projectes, segons la modalitat i gènere, per a l'adjudicació de les ajudes. Es reservarà una part del pressupost per als formats de ficció de pressupost inferior a 2.000.000 d'euros. Es tindran en compte els llargmetratges d'especial interés i que contribuïsquen a fomentar la igualtat de gènere. Els projectes subvencionats hauran d'entregar obligatòriament una còpia en valencià i la versió original en el certificat de qualificació haurà de ser el valencià, excepte en els casos en què es justifiquen per raons tècniques o artístiques en el projecte i no hi haja objecció per part de la comissió avaluadora.  
L'import global d'estes ajudes serà de 4.550.000 euros. L'ajuda màxima concedida per a cada projecte no podrà superar el 50 % dels costos subvencionables, excepte en cas d'obres audiovisuals difícils i les coproduccions en què participen països de la llista del Comité d'Ajuda al Desenrotllament (CAD) de l'Organització de Cooperació i Desenrotllament Econòmics (OCDE), en les quals podrà subvencionar-se fins al 100 % dels costos subvencionables. La intensitat de l'ajuda a les produccions transfrontereres finançades per més d'un estat membre i en les quals participen productors de més d'un estat membre de la UE podrà arribar fins al 60 % dels costos subvencionables. Es consideraran com a obres audiovisuals difícils els curtmetratges, les que utilitzen l'única versió original del rodatge en valencià, les que siguen la primera o segona obra d'un director, els llargmetratges de ficció de baix pressupost (inferiors a 600.000 euros) i documentals de baix pressupost (inferiors a 200.000 euros), les sèries documentals i les que justifiquen els motius pels quals trobarien dificultats per a introduir-se en el mercat.  
Només serà possible l'acumulació de les ajudes a la producció audiovisual amb ajudes estatals sense costos subvencionables identificables fins al llindar més elevat de finançament total pertinent fixat per a les circumstàncies concretes de cada cas en el Reglament (UE) número 651/2014 de la Comissió, de 17 de juny, o en una decisió o un reglament d'exempció per categories adoptat per la Comissió.  
No podran acumular-se les ajudes a la producció audiovisual amb ajudes de minimis relatives als mateixos costos subvencionables si esta acumulació dóna lloc a una intensitat de l'ajuda superior a l'establida en el capítol III del Reglament (UE) número 651/2014 de la Comissió, de 17 de juny.  
En cas de produir-se sobrefinançament o sobrepassar-se la intensitat màxima de l'ajuda permesa per una possible acumulació amb altres règims d'ajudes per a la mateixa producció, es procedirà a reduir l'import de l'ajuda atorgat a fi d'ajustar-lo a l'import màxim d'ajuda permés.  
Seran subvencionables els costos globals de la producció d'obres audiovisuals, incloent-hi els costos per a millorar l'accessibilitat de les persones amb discapacitat.  
  
Segona. Conceptes  
La convocatòria inclou les ajudes per a la producció de llargmetratge d'animació, curtmetratge d'animació, projecte multiplataforma d'animació, pilot de sèrie d'animació, sèrie d'animació, llargmetratge de ficció, curtmetratge de ficció, projecte multiplataforma de ficció, minisèrie de ficció, sèrie de ficció, pilot de sèrie de ficció, telefilm de ficció, llargmetratge documental, curtmetratge documental, sèrie documental i projecte multiplataforma documental, durant els exercicis de 2015 i 2016.  
- Curtmetratge: la pel·lícula cinematogràfica que tinga una duració inferior a 60 minuts.  
- Llargmetratge: la pel·lícula cinematogràfica que tinga una duració igual o superior a 60 minuts, destinada a la seua exhibició en sales de cine.  
- Telefilm: la pel·lícula de ficció que tinga una duració igual o superior a 60 minuts, destinada a ser exhibida exclusivament en televisió.  
  
- Pilot de sèrie: capítol d'una sèrie que servix per a valorar la possibilitat de realitzar la sèrie completa i que, per al supòsit de dur-se a terme, s'empra com a primer episodi d'esta.  
- Minisèrie: es considera minisèrie la que té de dos a cinc capítols, destinada a ser exhibida en televisió i que seguix una línia argumental o temàtica amb un desenllaç determinat.  
- Sèrie: es considera sèrie la que està formada per diversos capítols, destinada a ser exhibida en televisió i que seguix una línia argumental o temàtica amb un desenllaç determinat.  
- Projecte multiplataforma: formats ideats per a servir-se a través de qualsevol dispositiu o suport de vídeo, tenint en compte les peculiaritats de tots i cada un d'estos i amb vista a aprofitar els avantatges que proposen: telèfon mòbil, ordinador, mp4, TV web, IPTV, etc.  
1. Transmèdia: la narrativa gira sobre una idea central que pot ser duta a terme transversalment en totes les plataformes de comunicació, des d'un film fins una sèrie d'animació o una acció de mobilització espontània (flashmob). Hi ha una idea central del guió però cada element té un contingut distint i és independent.  
2. Multisuport (crossmedia): la integració entre les tres plataformes fonamentals de comunicació existents: gràfica, web i vídeo. S'han de considerar tots els aspectes que configuren el contingut: disseny gràfic de marca, aplicació a la web i integració en el vídeo.  
- Llargmetratge de ficció d'interés especial: que complisquen una de les següents característiques: aquell la versió original del qual és en valencià, considerant-se com a tal aquell en què el valencià és l'idioma majoritàriament utilitzat pels actors durant la fase de rodatge; aquell que suposa l'opera prima d'un director; aquell que fomente la igualtat de gènere; aquell que tinga un llenguatge experimental o que aporte un punt de vista artístic nou i fora dels corrents i la narrativa habitual, i aquell que tinga un especial interés cultural per a la Comunitat Valenciana.  
  
Tercera. Beneficiaris  
1. Dins dels límits pressupostaris i d'acord amb les condicions i criteris que s'establixen en estes bases, podran obtindre estes ajudes les persones físiques, agrupacions d'interés econòmic i petites i mitjanes empreses de qualsevol estat membre de la Unió Europea, o del Espai Econòmic Europeu, en l'àmbit competencial de la Generalitat.  
  
2. Les petites i mitjanes empreses (pimes) podran ser beneficiàries si s'ajusten a la definició establida en el Reglament (CE) número 651/2014, de la Comissió, de 17 de juny de 2014.  
Als efectes d'esta resolució, es considerarà empresa tota entitat, independentment de la seua forma jurídica, que exercisca una activitat econòmica. En particular, es consideraran empreses les entitats que exercisquen una activitat artesanal o altres activitats a títol individual o familiar, i també les societats de persones i les associacions que exercisquen una activitat econòmica de manera regular i que reunisca els requisits següents:  
- La categoria de microempreses, petites i mitjanes empreses (pime) està constituïda per les empreses que ocupen menys de 250 persones i que tenen un volum de negocis anual que no excedix 50 milions d'euros o que tenen un balanç general que no excedix 43 milions d'euros.  
  
- En la categoria de les pime, es definix una petita empresa com una empresa que ocupa menys de 50 persones i que té un volum de negocis anual o un balanç general anual que no supera els 10 milions d'euros.  
  
- En la categoria de les pime, es definix una microempresa com una empresa que ocupa menys de 10 persones i que té un volum de negocis anual o un balanç general anual que no supera els 2 milions d'euros.  
  
3. No podran accedir a estos incentius els projectes que, en el moment de la decisió de la comissió avaluadora corresponent, ja s'hagen realitzat i estrenat en qualsevol plataforma de difusió. Els projectes que hagen sigut subvencionats en convocatòries anteriors no podran accedir novament a estes subvencions.  
4. Estes ajudes no es poden aplicar a les empreses que estiguen subjectes a una orde de recuperació pendent després d'una decisió prèvia de la comissió que haja declarat una ajuda il·legal i incompatible amb el mercat interior. Tampoc a les empreses en crisi, tenint en compte la definició de l'article 2.18 del Reglament (UE) número 651/2014, de la Comissió, de 17 de juny.  
Estes ajudes no es reserven per a activitats de producció específiques o parts individuals de la cadena de valor de la producció. Estes ajudes no es destinen a infraestructures d'estudis cinematogràfics.  
5. No podran accedir a estes ajudes els projectes especificats en els punts 9 i 10 de l'article 8 de la Llei 1/2006, de 19 d'abril, de la Generalitat, del Sector Audiovisual.  
  
Quarta. Presentació de sol·licituds. Requisits generals  
1. El termini de presentació de les sol·licituds serà de 15 dies naturals comptats a partir de l'endemà de la publicació d'esta resolució en el Diari Oficial de la Comunitat Valenciana.  
2. Les sol·licituds, dirigides a CulturArts Generalitat, podran presentar-se a la seu d'esta entitat a la plaça de Viriat, s/n, 46062 València, i a les direccions territorials d'Educació, Cultura i Esport d'Alacant (c/ Carratalá, 47,03214 Alacant), Castelló de la Plana (av. del Mar, 23, 12095 Castelló de la Plana) i València (c/ Gregori Gea, núm. 14, 46984 València). Igualment, utilitzant qualsevol dels mitjans previstos en l'article 38.4 de la Llei de Règim Jurídic de les Administracions Públiques i del Procediment Administratiu Comú, justificant la data d'imposició de l'enviament a l'oficina de correus o presentació al Registre i anunciant la remissió de la sol·licitud, per mitjà de fax (al número 96) o telegrama el mateix dia, només als efectes organitzatius.  
  
Així mateix, es podrà realitzar la presentació i registre de la sol·licitud per mitjans electrònics i sol·licitar que les comunicacions i notificacions es practiquen per la via esmentada. Estos tràmits tindran plena validesa, d'acord amb les condicions i requisits previstos en la Llei 11/2007, de 22 de juny, d'Accés Electrònic dels Ciutadans als Servicis Públics, i també en el Decret 18/2004, de 13 de febrer, del Consell, de creació del Registre Telemàtic de la Generalitat i regulació de les notificacions telemàtiques de la Generalitat. A fi de complir els requisits de seguretat establits, la designació de l'adreça o bústia de correu electrònic, als efectes de la pràctica de notificacions a l'interessat, haurà de correspondre amb la proporcionada per la Generalitat amb domini ?cv.gva.es?.  
Es requerirà per a sol·licitar este tipus d'ajudes per via telemàtica el certificat de firma electrònica de ciutadà, emés per l'Institut Valencià de Finances http://www.accv.es/ciudadanos.  
La tramitació telemàtica pot realitzar-se a través del PROP, en les URL següents:  
http://www.gva.es/portal/page/portal/inicio/procedimientos'id\_proc=14378.  
Els documents complementaris a la sol·licitud poden ser aportats de manera telemàtica. En este cas només s'acceptaran en format PDF i hauran d'estar firmats per mitjà de la plataforma de firma en línia de l'Institut Valencià de Finances: http://www.accv.es/ciudadanos/firma-on-line-pdf.  
3. Les sol·licituds hauran d'omplir-se segons el Model de sol·licitud d'ajudes per a producció audiovisual, que s'adjunta com a annex II, i inclourà els punts següents:  
3.1 Declaració de les subvencions, ajudes, ingressos o recursos sol·licitats, percebuts o concedits i pendents de percepció per altres administracions o institucions públiques i privades per a la mateixa finalitat, justificant-ne documentalment la quantia (apartat E del model de sol·licitud).  
3.2 Declaració responsable de no concórrer en cap de les prohibicions per a obtindre la condició de beneficiari especificades en el punt 2 de l'article 13 de la Llei 38/2003, de 17 de novembre, General de Subvencions (apartat F del model de sol·licitud).  
3.3 Declaració responsable de compliment de la normativa sobre integració laboral de persones amb discapacitat, o si pertoca, l'exempció de l'obligació esmentada, d'acord amb el que disposa l'article 7 de la Llei 11/2003, de 10 d'abril, de la Generalitat, sobre l'Estatut de les Persones amb Discapacitat (DOGV 4479, d'11.04.2003), i el Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per a el foment de l'ocupació de les persones amb discapacitat (apartat F del model de sol·licitud).  
3.4 Declaració d'obra cultural (apartat G del model de sol·licitud). Per a ser beneficiaris de les ajudes regulades en esta orde, els projectes hauran de complir, almenys, dos dels criteris culturals següents:  
  
- Que l'acció de l'obra audiovisual es desenrotlle en algun lloc de la Unió Europea, principalment a la Comunitat Valenciana.  
- Que almenys un dels personatges principals estiga lligat o bé amb la cultura valenciana o europea o bé amb l'àmbit territorial lingüístic valencià.  
- Que la versió original de l'obra audiovisual siga en valencià.  
- Que el guió de l'obra audiovisual siga una adaptació d'una obra literària original.  
- Que el tema de l'obra audiovisual forme part o es derive de la cultura o del patrimoni valencià o europeu.  
- Que el tema de l'obra audiovisual es referisca a l'art o a un o a diversos artistes.  
- Que el tema de l'obra audiovisual es referisca a personatges o a esdeveniments històrics.  
- Que l'obra audiovisual tracte temes actuals, culturals, socials o polítics d'interés per a la població de la Comunitat Valenciana o de la Unió Europea.  
- Que el tema de l'obra audiovisual faça referència a un esdeveniment de significació universal i d'interés, fictici o real.  
- Que l'obra audiovisual utilitze el patrimoni arquitectònic, arqueològic o natural de la Comunitat Valenciana per a reflectir el context cultural europeu.  
- Que l'obra audiovisual siga d'animació.  
La concurrència dels criteris culturals assenyalats en l'apartat G del model de sol·licitud significarà el compliment de la declaració d'obra cultural.  
3.5 Autorització a la Generalitat Valenciana per a la utilització de la producció subvencionada en les activitats relacionades amb la política de promoció de l'audiovisual valencià (apartat H del model de sol·licitud).  
4. Igualment, la sol·licitud haurà d'acompanyar-se de l'original o fotocòpia compulsada de la documentació següent (apartat I del model de sol·licitud):  
a) Acreditació de l'empresa de posseir els drets pertinents de propietat intel·lectual sobre el guió, i si pertoca, el d'opció sobre l'obra preexistent.  
b) En cas de coproduccions, haurà d'aportar-se una còpia compulsada del contracte de coproducció.  
c) Per als projectes de curtmetratge d'animació, ficció o documental, projectes multiplataforma d'animació, ficció o documental, pilots de sèrie d'animació o ficció i sèries d'animació o documental: un exemplar del projecte en format paper i un exemplar del projecte en format digital (CD, USB, etc.) amb el contingut següent:  
1. Guió, sinopsi de 10 línies i tagline.  
?Memòria de producció i direcció.  
2. Annex VI. Fitxa resum del projecte (títol, modalitat, sinopsi breu, fitxa tècnica breu, pressupost i finançament confirmat).  
3. Historial professional de l'empresa productora i projecció empresarial.  
4. Pressupost de la producció detallat per capítols.  
5. Pla de finançament raonat i degudament documentat per mitjà de l'aportació si és el cas, dels contractes o acords subscrits a este efecte, amb especial referència a les aportacions, subvencions o ajudes sol·licitades i/o rebudes, d'altres administracions o institucions públiques o privades.  
6. Pla de comercialització de la producció, indicant expressament el seu pla de difusió en festivals i als entorns on l'obra audiovisual puga tindre la seua major repercussió.  
7. Pla de treball, amb indicació del temps de rodatge, dates i localitzacions. Cal indicar amb exactitud el nombre total de dies de rodatge/gravació, les dates i les localitzacions exactes, i el nombre de dies de rodatge/gravació a la Comunitat Valenciana.  
8. Composició de l'equip tècnic i artístic. Amb presentació d'escrits de coneixement i interés o contractes dels principals components d'estos equips. Trajectòria professional de l'equip creatiu (director, guionista, compositor de la música i productor executiu).  
9. Empreses de servicis que participen en el projecte.  
10. Còpies de contractes de coproducció, venda de drets a televisió, distribució, etc.  
11. Annex VII. Declaració responsable sobre els criteris de valoració.  
d) Per als projectes de llargmetratge de ficció, animació i documental i per a les minisèries i sèries i pel·lícules tv de ficció:  
1. Una còpia en paper i una còpia en suport CD-Rom, DVD o USB, etc. (els documents podran presentar-se en format PDF protegit, amb possibilitat d'imprimir el document. Les imatges podran presentar-se en format JPG. Els vídeos podran presentar-se en format Windows Media Video (WMV). Els àudios podran presentar-se en format Windows Media Audio (WMA). Tots els projectes hauran de presentar les cinc còpies del guió en suport paper, a més d'incloure's en el CD-Rom o DVD. Els projectes la versió original dels quals siga en valencià també hauran d'incloure el guió en versió castellana en el suport digital), amb el contingut següent:  
1.1. Annex VI. Fitxa resum del projecte (títol, modalitat, sinopsi breu, fitxa tècnica breu, pressupost i finançament confirmat).  
  
- Guió, sinopsi de 20 línies i sinopsi de 3 línies.  
- Memòria de producció i direcció en què es descriga expressament el valor comercial, cultural i innovador del projecte.  
1.2. Historial professional de l'empresa productora i projecció empresarial.  
1.3. Pressupost de la producció detallat per capítols i on s'indique el gasto previst aproximat que es realitzarà a la Comunitat Valenciana.  
1.4. Pla de finançament raonat i degudament documentat per mitjà de l'aportació, si pertoca, dels contractes o acords subscrits a este efecte, amb referència especial a les aportacions, subvencions o ajudes sol·licitades i/o rebudes d'altres administracions o institucions públiques o privades.  
1.5. Pla de comercialització de la producció en què s'indique expressament el seu pla de difusió en festivals i als entorns en què l'obra audiovisual puga tindre la seua major repercussió. Pla de distribució.  
1.6. Pla de treball, amb la indicació del temps de rodatge, dates i localitzacions. Cal indicar amb exactitud el nombre total de dies de rodatge/gravació, les dates i les localitzacions exactes, i el nombre de dies de rodatge/gravació a la Comunitat Valenciana.  
1.7. Composició de l'equip tècnic i artístic. Amb presentació d'escrits de coneixement i interés o contractes dels principals components d'estos equips. Trajectòria professional de l'equip creatiu (director, guionista, director de fotografia, compositor de la música i productor executiu).  
1.8. Empreses de servicis que participen en el projecte.  
1.9. Còpies de contractes de coproducció, venda de drets a televisió, distribució, etc.  
1.10. Annex VII. Declaració responsable sobre els criteris de valoració.  
e) Dades bancàries en què l'empresa sol·licitant desitge rebre l'import de l'ajuda en cas de resultar beneficiària, omplint el Model de domiciliació bancària que s'adjunta a esta convocatòria com a annex III.  
  
5. D'acord amb el que preveu l'article 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, en l'apartat K del model de sol·licitud s'inclou la possibilitat que els sol·licitants autoritzen expressament CulturArts Generalitat per a obtindre directament l'acreditació del compliment de les obligacions tributàries i davant de la Seguretat Social. No obstant això, si els sol·licitants deneguen este consentiment, hauran d'aportar la documentació següent:  
  
- Certificat positiu de l'Agència Estatal d'Administració Tributària que acredite que el sol·licitant es troba al corrent de les seues obligacions amb esta.  
- Certificat de la Tresoreria de la Seguretat Social que acredite que el sol·licitant es troba al corrent de les seues obligacions amb la Seguretat Social.  
- Certificat de les direccions territorials de la Conselleria d'Hisenda i Administració Pública de la Generalitat que acredite que el sol·licitant no té deutes de naturalesa tributària amb la Generalitat.  
De la mateixa manera, en l'apartat K del model de sol·licitud, s'inclou la possibilitat que s'autoritze expressament CulturArts Generalitat per a obtindre directament els documents següents:  
- Fotocòpia del DNI del representant de l'empresa sol·licitant.  
- Alta en l'Impost d'Activitats Econòmiques en l'epígraf corresponent a la producció de pel·lícules cinematogràfiques i/o vídeos, i també l'últim rebut d'este, o si pertoca, declaració jurada de trobar-se exempt del pagament d'este impost.  
No obstant això, si els sol·licitants deneguen este consentiment, hauran d'aportar la documentació assenyalada adés en l'epígraf anterior, llevat d'estar inscrits en el Registre Administratiu d'Empreses Audiovisuals de la Comunitat Valenciana, cosa que hauran de fer constar en l'imprés de sol·licitud (apartat J del model de sol·licitud).  
6. Per al supòsit que el sol·licitant persona jurídica no estiga inscrit en el Registre Administratiu d'Empreses Audiovisuals de la Comunitat Valenciana, també haurà d'aportar una fotocòpia de la targeta d'identificació fiscal, fotocòpia de l'escriptura de constitució amb el caixetí d'inscripció en el registre públic corresponent o, si pertoca, certificat expedit pel titular del registre públic en què esta es trobe inscrita; i documentació acreditativa de la representació i capacitat amb què actua el seu representant legal (apartat J del model de sol·licitud).  
  
7. Si la sol·licitud no inclou totes les dades exigides en el model de sol·licitud degudament omplides o falta alguna documentació de caràcter administratiu, s'instarà l'interessat perquè en el termini de 10 dies esmene estos defectes, amb l'advertència que en cas de no fer-ho es considerarà que ha desistit de la seua petició, segons disposa l'article 71.1 de la Llei 30/1992, de 26 de novembre, amb la resolució prèvia que haurà de ser dictada en els termes que preveu l'article 42 de la llei esmentada.  
8. El contingut d'informació falsa o que no es corresponga amb la realitat en els annexos de la convocatòria suposarà que no siga valorat per la comissió, i serà motiu perquè siga desestimat en la resolució dictada per l'òrgan competent, o, si pertoca, serà motiu de revocació de la subvenció ja concedida.  
9. Les dades de caràcter personal contingudes en l'imprés de sol·licitud podran ser incloses en un fitxer per al seu tractament automatitzat per la Conselleria d'Educació, Cultura i Esport. El tractament d'estes dades serà d'acord amb el que disposa la Llei Orgànica 15/1999, de Protecció de Dades de Caràcter Personal, i el reglament que la desplega, i els interessats podran exercir els seus drets d'acord amb este davant de la conselleria mencionada.  
  
Quinta. Instrucció del procediment de concessió de les ajudes. Comissió tècnica avaluadora  
1. L'òrgan competent per a l'ordenació i instrucció del procediment de concessió de les ajudes és el director general de CulturArts Generalitat.  
2. L'òrgan instructor, una vegada completats els expedients i realitzades les activitats d'instrucció pertinents els traslladarà a la comissió indicada en l'apartat següent.  
3. Per a la valoració de les sol·licituds, de conformitat amb el que preveu l'article 22 de la Llei General de Subvencions, es constituiran sis comissions tècniques avaluadores, que adaptaran el seu funcionament a les regles generals que s'apliquen als òrgans col·legiats establides en els articles 22 i següents de la Llei 30/1992, i que tindran la composició següent:  
- Comissió tècnica avaluadora de llargmetratges, minisèries, sèries, telefilms i pilots de sèrie de ficció: estarà presidida pel director general de CulturArts Generalitat, o persona en qui delegue, i integrada, en qualitat de vocals, pel cap o la cap del servici d'ajudes de CulturArts Generalitat, per un tècnic/a de CulturArts i per quatre professionals independents del sector audiovisual. Actuarà com a secretari/ària, amb veu i sense vot, un tècnic/a o administratiu/iva de CulturArts Generalitat.  
- Comissió tècnica avaluadora de llargmetratges i sèries documentals: estarà presidida pel director general de CulturArts Generalitat, o persona en qui delegue, i integrada, en qualitat de vocals, pel cap o la cap del servici d'ajudes de CulturArts Generalitat, per un tècnic/a de CulturArts i per quatre professionals independents del sector audiovisual. Actuarà com a secretari/ària, amb veu i sense vot, un tècnic/a o administratiu/iva de CulturArts Generalitat.  
- Comissió tècnica avaluadora de llargmetratges i sèries d'animació: estarà presidida pel director general de CulturArts Generalitat, o persona en qui delegue, i integrada, en qualitat de vocals, pel cap o la cap del servici d'ajudes de CulturArts Generalitat, per un tècnic/a de CulturArts i per dos professionals independents del sector audiovisual. Actuarà com a secretari/ària, amb veu i sense vot, un tècnic/a o administratiu/iva de CulturArts Generalitat.  
- Comissió tècnica avaluadora de curtmetratges i projectes multiplataforma de ficció: estarà presidida pel director general de CulturArts Generalitat, o persona en qui delegue, i integrada, en qualitat de vocals, pel cap o la cap del servici d'ajudes de CulturArts Generalitat, per un tècnic/a de CulturArts i per dos professionals independents del sector audiovisual. Actuarà com a secretari/ària, amb veu i sense vot, un tècnic/a de CulturArts Generalitat.  
- Comissió tècnica avaluadora de curtmetratges i projectes multiplataforma documentals: estarà presidida pel director general de CulturArts Generalitat, o persona en qui delegue, i integrada, en qualitat de vocals, pel cap o la cap del servici d'ajudes de CulturArts Generalitat, per un tècnic/a de CulturArts i per dos professionals independents del sector audiovisual. Actuarà com a secretari/ària, amb veu i sense vot, un tècnic/a o administratiu/iva de CulturArts Generalitat.  
- Comissió tècnica avaluadora de curtmetratges, projectes multiplataforma i pilots de sèrie d'animació: estarà presidida pel director general de CulturArts Generalitat, o persona en qui delegue, i integrada, en qualitat de vocals, pel cap o la cap del servici d'ajudes de CulturArts Generalitat, i per dos professionals independents del sector audiovisual. Actuarà com a secretari/ària, amb veu i sense vot, un tècnic o administratiu de CulturArts Generalitat.  
4. Cada comissió avaluadora podrà realitzar totes les comprovacions que estime necessàries per a la millor avaluació dels projectes presentats i podrà sol·licitar a l'interessat que comparega personalment o que aporte els documents o la informació que considere necessaris per a l'estudi del projecte per al qual se sol·licita l'ajuda. La documentació addicional sol·licitada haurà de ser merament aclaridora i no podrà tractar-se en cap cas de la documentació exigida en la sol·licitud inicial, d'acord amb el que s'ha establit en estes bases.  
Les comissions de llargmetratges, minisèries, sèries, telefilms i pilots de sèrie de ficció, llargmetratges i sèries documentals, i llargmetratges i sèries d'animació, amb l'objectiu de disposar de la millor informació en la valoració dels projectes, realitzaran una avaluació presencial (pitching) a la qual podran acudir els representants de les empreses productores i els directors o directores dels projectes. Les comissions, en funció de la seua valoració en el guió i de la documentació de viabilitat presentada, decidiran els projectes que consideren que han de passar esta fase d'avaluació presencial i defensa del projecte.  
5. Cada comissió tècnica avaluadora, atenent les sol·licituds presentades, emetrà un informe d'avaluació amb les puntuacions obtingudes d'acord amb els criteris de valoració que s'enumeren en la base sexta, i deixarà constància en la corresponent acta de la valoració de les sol·licituds, i també de la seua prelació de major a menor puntuació. L'òrgan instructor comprovarà, si pertoca, respecte dels sol·licitants avaluats, la certificació positiva d'estar al corrent de les seues obligacions tributàries i davant de la Seguretat Social, d'acord amb els articles 18, 19, 22 i 23 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions. En cas de no haver-se autoritzat CulturArts Generalitat a fer-ho, serà el sol·licitant qui haurà d'acreditar-ho. En cas de no poder-se acreditar la certificació positiva d'estar al corrent de les obligacions tributàries i davant de la Seguretat Social, l'òrgan instructor els exclourà de la proposta de resolució de concessió dels incentius.  
  
6. L'òrgan instructor, en vista dels expedients i de l'informe de la comissió tècnica avaluadora, emetrà, al seu torn, un informe on conste que de la informació que consta en el seu poder es desprén que els proposats com a beneficiaris complixen tots els requisits necessaris exigits per a eixa condició, i formularà, en conseqüència, una proposta de resolució provisional, degudament motivada, que serà publicada en la web de CulturArts, amb el trasllat per un termini de 10 dies per a al·legacions, si pertoca, i es prescindirà d'este tràmit quan no figuren en el procediment ni siguen tinguts en compte altres fets ni altres al·legacions i proves que les adduïdes pels interessats. En este cas, la proposta de resolució formulada tindrà el caràcter de definitiva i s'elevarà a la presidència de CulturArts Generalitat, òrgan competent per a resoldre l'adjudicació de les ajudes, la seua quantia, i també la seua distribució per anualitats.  
  
Sexta. Criteris de valoració. Percentatge entre modalitats  
1. Animació. Per a la valoració dels projectes de llargmetratge d'animació, curtmetratge d'animació, projecte multiplataforma d'animació, pilot de sèrie d'animació i sèrie d'animació, fins a un màxim de 100 punts, es consideraran els criteris següents:  
1.1. En el cas dels llargmetratges d'animació, l'interés, la qualitat i originalitat del guió es valoraran fins a un màxim de 26 punts. Els projectes hauran d'aconseguir almenys la puntuació de 15 punts per a poder ser beneficiaris d'una ajuda. En cas de no aconseguir els 15 punts en esta valoració, seran desestimats. Es valorarà que la història potencie la igualtat de gènere.  
En el cas dels curtmetratges, projectes multiplataforma, pilots de sèrie i sèries d'animació: l'interés, la qualitat i originalitat del guió es valoraran fins a un màxim de 35 punts. Els projectes hauran d'arribar almenys a la puntuació de 17,5 punts per a poder ser beneficiaris d'una ajuda. En cas de no arribar als 17,5 punts en esta valoració, seran desestimats.  
1.2. La viabilitat del projecte i la seua repercussió empresarial i professional en el sector audiovisual valencià es valoraran fins a un màxim de 25 punts. Els projectes hauran d'aconseguir almenys la puntuació de 15 punts per a poder ser beneficiaris d'una ajuda. En cas de no aconseguir els 15 punts en esta valoració, seran desestimats.  
La viabilitat es valorarà en funció del pla de finançament, el pressupost i els costos reals de mercat. Es valorarà la projecció del projecte en l'àmbit empresarial, dels professionals valencians i la consideració de pel·lícules d'especial interés.  
1.3. La realització del procés d'animació o rodatge de la producció a la Comunitat Valenciana (fins a un màxim de 15 punts).  
En els curtmetratges, projectes multiplataforma i pilots de sèrie d'animació, el màxim de 15 punts s'atorgarà a aquells projectes el procés d'animació dels quals a la Comunitat Valenciana siga com a mínim de 60 dies. Els projectes el procés d'animació dels quals a la Comunitat Valenciana siga de 30 a 59 dies obtindran 10 punts. Els projectes el procés d'animació dels quals a la Comunitat Valenciana siga de 10 a 29 dies obtindran 5 punts. Els rodatges inferiors a 10 dies no obtindran cap puntuació.  
En els llargmetratges i sèries d'animació el màxim de 15 punts s'atorgarà a aquells projectes el procés d'animació dels quals a la Comunitat Valenciana siga com a mínim de 250 dies. Els projectes el procés d'animació dels quals a la Comunitat Valenciana siga de 150 a 249 dies obtindran 10 punts. Els projectes el procés d'animació dels quals a la Comunitat Valenciana siga de 50 a 149 dies obtindran 5 punts. Els rodatges inferiors a 50 dies no obtindran cap puntuació.  
Els sol·licitants hauran de presentar detallat un pla de treball on figure el temps total de procés d'animació, especificant el temps efectiu a la Comunitat Valenciana.  
1.4. La participació d'equips tècnics valencians es valorarà fins a un màxim de 20 punts.  
Es distingixen dos blocs, el d'autors i el de tècnics.  
Bloc autors:  
Director/a valencià/ana: 4 punts  
Guionista valencià/ana: 4 punts  
Autor/a de la música valencià/ana: 4 punts  
Productor/a executiu/iva valencià/ana: 4 punts  
El màxim de puntuació en cada apartat serà de 4 punts independentment que hi haja més d'un autor per apartat. En cas d'existir més d'un autor en algun dels apartats, es repartirà percentualment la puntuació assignada i comptabilitzarà únicament el percentatge d'autors valencians en cada apartat.  
En cas que un dels autors siga dona valenciana, es podrà sumar 1 punt més a la puntuació d'este bloc. En cas que dos dels autors siguen dones valencianes, se sumaran 2 punts més a la puntuació d'este bloc. El màxim de punts que es podrà aconseguir en este bloc serà de 16 punts.  
Bloc tècnic  
Line producer valencià/ana: 1 punt  
Departament d'art. Production designer valencià/ana: 1 punt  
Departament de modelatge. Supervisor/a personatges valencià/ana: 1 punt  
Departament de modelatge. Supervisor/a set & props valencià/ana: 1 punt  
Departament animació. Supervisor/a previz/layout valencià/ana: 1 punt  
Departament animació. Supervisor/a animació valencià/ana: 1 punt  
  
Departament il·luminació. Supervisor/a il·luminació/compo valencià/ana: 1 punt  
Departament VFX. Supervisor/a VFX valencià/ana: 1 punt  
CG supervisor/a valencià/ana: 1 punt  
El màxim de punts en este bloc serà de 9 punts. El màxim de puntuació en cada apartat serà d'1 punt independentment que hi haja més d'un tècnic per apartat. En cas d'existir més d'un autor en alguna de les direccions, es repartirà percentualment la puntuació assignada i comptabilitzarà únicament el percentatge de professionals valencians en cada apartat.  
En cas que dos de les direccions tècniques siguen ocupades per dones valencianes, es podrà sumar 1 punt més a la puntuació d'este bloc. En cas que quatre de les direccions tècniques siguen ocupades per dones valencianes, es podran sumar 2 punts més a la puntuació d'este bloc. El màxim de punts que es podrà aconseguir en este bloc serà de 9 punts.  
Si l'equip tècnic i artístic aconseguix la paritat entre hòmens i dones, se sumarien 2 punts al projecte, sempre amb el límit dels 20 punts corresponents a este apartat. Es considerarà paritat sempre que existisca una proporció entre un màxim d'un 60 % i un mínim del 40 % en ambdós gèneres.  
1.5. En cas de llargmetratge d'animació i sèrie d'animació: l'historial de l'empresa i del productor executiu es valoraran fins a un màxim de 5 punts. Si l'empresa està radicada a la Comunitat Valenciana, obtindrà 2 punts per cada obra produïda de característiques semblants a la sol·licitada (duració i modalitat). Si el productor executiu és resident a la Comunitat Valenciana, obtindrà 2 punts per cada obra produïda semblant a la sol·licitada (duració i modalitat).  
1.6. En cas dels llargmetratges: l'obtenció d'ajudes prèvies a l'escriptura de guió o desenrotllament de projecte es valoraran fins a un màxim de 9 punts. Si el projecte té ajuda a escriptura de guió obtindrà 4,5 punts, i si el projecte té ajuda a desenrotllament de projecte obtindrà 4,5 punts.  
2. Ficció. Per a la valoració dels projectes de llargmetratge, curtmetratges, projectes multiplataforma, minisèries, sèries, telefilms i pilots de sèrie de ficció, fins a 100 punts, es consideraran els criteris següents:  
  
2.1. En cas de llargmetratges de ficció: l'interés, la qualitat i originalitat del guió es valoraran fins a un màxim de 16 punts. Els projectes hauran d'aconseguir almenys la puntuació de 8 punts per a poder ser beneficiaris d'una ajuda. En cas de no aconseguir els 8 punts en esta valoració, seran desestimats.  
En cas de curtmetratges, projectes multiplataforma, minisèries, telefilms, sèries i pilots de sèrie de televisió de ficció: l'interés, la qualitat i originalitat del guió es valoraran fins a un màxim de 25 punts. Els projectes hauran d'aconseguir almenys la puntuació de 15 punts per a poder ser beneficiaris d'una ajuda. En cas de no aconseguir els 15 punts en esta valoració, seran desestimats.  
2.2. La viabilitat del projecte i la seua repercussió empresarial i professional en el sector audiovisual valencià es valoraran fins a un màxim de 25 punts. Els projectes hauran d'aconseguir almenys la puntuació de 15 punts per a poder ser beneficiaris d'una ajuda. En cas de no aconseguir els 15 punts en esta valoració, seran desestimats.  
La viabilitat es valorarà segons el pla de finançament, el pressupost i els costos reals de mercat. Es valorarà la projecció del projecte en l'àmbit empresarial, dels professionals valencians i la consideració de pel·lícules d'especial interés.  
2.3. Dies de rodatge d'equip de primera unitat de la producció a la Comunitat Valenciana (fins a un màxim de 10 punts).  
Ficció: en els projectes de ficció llargmetratge, minisèries, pilots de sèrie, telefilms, pilots de sèrie i sèries de televisió el màxim de 10 punts s'atorgarà als projectes el rodatge efectiu dels quals a la Comunitat Valenciana siga com a mínim d'11 dies. Els projectes el rodatge dels quals siga d'11 dies obtindran 1 punt. S'atorgarà la puntuació de manera proporcional als dies de rodatge; per cada dia que s'incremente sobre els 11 dies se sumarà 1 punt fins a un màxim de 10 punts. Els rodatges inferiors a 11 dies no obtindran cap puntuació.  
En els projectes de ficció curtmetratge el màxim de 10 punts s'atorgarà a aquells projectes el rodatge efectiu dels quals a la Comunitat Valenciana siga com a mínim 5 dies. Els projectes el rodatge dels quals a la Comunitat Valenciana siga de 4 dies obtindran 8 punts. Els projectes el rodatge dels quals a la Comunitat Valenciana siga de 3 dies obtindran 6 punts. Els projectes el rodatge dels quals a la Comunitat Valenciana siga de 2 dies obtindran 4 punts. Els projectes el rodatge dels quals a la Comunitat Valenciana siga d'1 dia obtindran 2 punts. Els rodatges inferiors a 1 dia no obtindran cap puntuació.  
En els projectes de ficció projecte multiplataforma el màxim de 10 punts s'atorgarà als projectes el rodatge efectiu dels quals a la Comunitat Valenciana siga com a mínim de 9-10 dies. Els projectes el rodatge dels quals a la Comunitat Valenciana siga de 7-8 dies obtindran 8 punts. Els projectes el rodatge dels quals a la Comunitat Valenciana siga de 5-6 dies obtindran 6 punts. Els projectes el rodatge dels quals a la Comunitat Valenciana siga de 3-4 dies obtindran 4 punts. Els projectes el rodatge dels quals a la Comunitat Valenciana siga d'1-2 dies obtindran 2 punts. Els rodatges inferiors a 1 dia no obtindran cap puntuació.  
Els sol·licitants hauran de presentar detallat un pla de treball en què figuren el temps total de rodatge i les localitzacions i l'equip o unitat que rodarà a la Comunitat Valenciana, especificant el temps de rodatge a la Comunitat Valenciana.  
2.4. La participació d'equips tècnics valencians es valorarà fins a un màxim de 15 punts.  
Es distingixen dos blocs, el d'autors i el de tècnics.  
Bloc autors:  
Director/a valencià/ana: 3 punts  
Guionista valencià/ana: 3 punts  
Autor/a de la música valencià/ana: 3 punts  
Productor/a executiu valencià/ana: 3 punts  
El màxim de puntuació en cada apartat serà de 3 punts independentment que hi haja més d'un autor per apartat. En cas d'existir més d'un autor en algun dels apartats, es repartirà percentualment la puntuació assignada i comptabilitzarà únicament el percentatge d'autors valencians en cada apartat.  
En cas que un dels autors siga dona valenciana, es podrà sumar 1 punt més a la puntuació d'este bloc. En cas que dos dels autors siguen dones valencianes, se sumaran 2 punts més a la puntuació d'este bloc. El màxim de punts que es podrà aconseguir en este bloc serà de 10 punts.  
Bloc tècnic  
Director/a de fotografia: 1 punt  
Director/a d'art: 1 punt  
Director/a de producció: 1 punt  
Cap de so: 1 punt  
Muntador/a: 1 punt  
Cap de vestuari: 1 punt  
Cap de perruqueria i maquillatge: 1 punt  
Una altra direcció (segons les necessitats de producció: fx, 3D o una altra àrea tècnica que es requerisca): 1 punt  
El màxim de punts en este bloc serà de 8 punts. El màxim de puntuació en cada apartat serà d'1 punt independentment que hi haja més d'un tècnic per apartat. En cas d'existir més d'un autor en alguna de les direccions, es repartirà percentualment la puntuació assignada i comptabilitzarà únicament el percentatge de professionals valencians en cada apartat.  
En cas que dos de les direccions tècniques siguen ocupades per dones valencianes, es podrà sumar 1 punt més a la puntuació d'este bloc. En cas que quatre de les direccions tècniques siguen ocupades per dones valencianes, es podran sumar 2 punts més a la puntuació d'este bloc. El màxim de punts que es podrà aconseguir en este bloc serà de 8 punts.  
Si el conjunt dels equips aconseguix la paritat entre hòmens i dones, se sumarien 2 punts al projecte, sempre amb el límit dels 15 punts corresponents a este apartat. Es considerarà paritat sempre que existisca una proporció entre un màxim d'un 60 % i un mínim del 40 % en ambdós gèneres.  
2.5. La participació d'equips artístics valencians es valorarà fins a un màxim de 15 punts.  
Actor principal valencià: 2 punts  
Actriu principal valenciana: 3 punts  
Actor secundari valencià: 1 punts  
Actriu secundària valenciana: 2 punts  
Actor de repartiment valencià: 0,25 punts  
Actriu de repartiment valenciana: 0,50 punts  
La valoració dels actors i actrius de repartiment tindrà com a valor màxim conjuntament 4 punts.  
S'obtindran 10 punts en cas que del total d'actors i actrius principals i secundaris hi haja almenys un 75 % de valencians. I la puntuació s'incrementarà en funció del percentatge d'actors i actrius principals i secundaris valencians sobre el total. En cas que el 100 % dels d'actors i actrius siguen valencians, 15 punts.  
2.6. En els projectes de ficció llargmetratge, minisèries, pilots de sèrie, telefilms i sèries de televisió de pressupost: l'historial de l'empresa i del productor executiu es valoraran fins a un màxim de 10 punts. Si l'empresa té el seu domicili social i fiscal a la Comunitat Valenciana, obtindrà 2 punts per cada obra produïda de característiques semblants a la sol·licitada (duració i modalitat). Si el productor executiu és valencià, obtindrà 2 punts per cada obra de característiques semblants a la sol·licitada (duració i modalitat).  
2.7. En el cas dels llargmetratges: l'obtenció d'ajudes prèvies a l'escriptura de guió o desenrotllament de projecte es valoraran fins a un màxim de 9 punts. Si el projecte té una ajuda a escriptura de guió, obtindrà 4,5 punts, i si el projecte té una ajuda a desenrotllament de projecte, obtindrà 4,5 punts.  
3. Documental. Els continguts de les modalitats de documentals hauran de ser de temàtiques culturals o de temàtiques educatives que puguen utilitzar-se per a la formació escolar. Per a la valoració dels projectes de llargmetratge, curtmetratge, projectes multiplataforma i sèries documentals, fins a 100 punts, es consideraran els criteris següents:  
3.1. En el cas de llargmetratges documentals: l'interés, la qualitat i originalitat del guió es valoraran fins a un màxim de 26 punts. Els projectes hauran d'aconseguir almenys la puntuació de 15 punts per a poder ser beneficiaris d'una ajuda. En cas de no aconseguir els 15 punts en esta valoració, seran desestimats.  
En cas de curtmetratges, projectes multiplataforma i sèries documentals: l'interés, la qualitat i originalitat del guió es valoraran fins a un màxim de 35 punts. Els projectes hauran d'aconseguir almenys la puntuació de 20 punts per a poder ser beneficiaris d'una ajuda. En cas de no aconseguir els 20 punts en esta valoració, seran desestimats.  
  
3.2. La viabilitat del projecte i la seua repercussió empresarial i professional en el sector audiovisual valencià es valoraran fins a un màxim de 25 punts. Els projectes hauran d'aconseguir almenys la puntuació de 15 punts per a poder ser beneficiaris d'una ajuda. En cas de no aconseguir els 15 punts en esta valoració, seran desestimats.  
La viabilitat es valorarà en funció del pla de finançament, el pressupost i els costos reals de mercat. Es valorarà la projecció empresarial del projecte i dels professionals valencians. Es valorarà el pla de difusió en festivals, televisions i altres plataformes.  
3.3. Dies de rodatge de la producció a la Comunitat Valenciana (fins a un màxim de 10 punts).  
Llargmetratge i sèrie documental: el màxim de 10 punts s'atorgarà a aquells projectes el rodatge dels quals a la Comunitat Valenciana siga com a mínim de 15 dies. Els projectes el rodatge dels quals a la Comunitat Valenciana siga de 5 a 14 dies obtindran 5 punts. Els rodatges inferiors a 5 dies no obtindran cap puntuació; el màxim de 10 punts s'atorgarà a aquells projectes el rodatge efectiu dels quals a la Comunitat Valenciana siga com a mínim de 6 dies. Els projectes el rodatge dels quals siga de 6 dies obtindran 1 punt. S'atorgarà la puntuació de manera proporcional als dies de rodatge: per cada dia que s'incremente sobre els 6 dies se sumarà 1 punt fins a un màxim de 10 punts. Els rodatges inferiors a 6 dies no obtindran cap puntuació.  
Curtmetratges i projectes multiplataforma documental:  
El màxim de 10 punts s'atorgarà a aquells projectes el rodatge efectiu dels quals a la Comunitat Valenciana siga de com a mínim 5 dies. Els projectes el rodatge dels quals a la Comunitat Valenciana siga de 4 dies obtindran 8 punts. Els projectes el rodatge dels quals a la Comunitat Valenciana siga de 3 dies obtindran 6 punts. Els projectes el rodatge dels quals a la Comunitat Valenciana siga de 2 dies obtindran 4 punts. Els projectes el rodatge dels quals a la Comunitat Valenciana siga d'1 dia obtindran 2 punts.  
3.4. La participació d'equips tècnics i artístics valencians es valorarà fins a un màxim de 20 punts.  
Es distingixen dos blocs, el d'autors i el de tècnics.  
Bloc autors:  
Director/a valencià/ana: 4 punts  
Guionista valencià/ana: 4 punts  
Autor/a de la música valencià/ana: 4 punts  
Productor/a executiu valencià/ana: 4 punts  
El màxim de puntuació en cada apartat serà de 4 punts independentment que hi haja més d'un autor per apartat. En cas d'existir més d'un autor en algun dels apartats, es repartirà percentualment la puntuació assignada i comptabilitzarà únicament el percentatge d'autors valencians en cada apartat.  
En cas que un dels autors siga dona valenciana, es podrà sumar 1 punt més a la puntuació d'este bloc. En cas que dos dels autors siguen dones valencianes, se sumaran 2 punts més a la puntuació d'este bloc. El màxim de punts que es podrà aconseguir en este bloc serà de 16 punts.  
Bloc tècnic  
Director/a de fotografia: 1 punt  
Director/a d'art: 1 punt  
Director/a de producció: 1 punt  
Cap de so: 1 punt  
Muntador/a: 1 punt  
Cap de vestuari: 1 punt  
Cap de perruqueria i maquillatge: 1 punt  
Una altra direcció (segons les necessitats de producció: fx, 3D o una altra àrea tècnica que es requerisca): 1 punt  
El màxim de punts en este bloc serà de 8 punts. El màxim de puntuació en cada apartat serà d'1 punt independentment que hi haja més d'un tècnic per apartat. En cas d'existir més d'un autor en alguna de les direccions, es repartirà percentualment la puntuació assignada i comptabilitzarà únicament el percentatge de professionals valencians en cada apartat.  
En cas que dos de les direccions tècniques siguen ocupades per dones valencianes, es podrà sumar 1 punt més a la puntuació d'este bloc. En cas que quatre de les direccions tècniques siguen ocupades per dones valencianes, es podran sumar 2 punts més a la puntuació d'este bloc. El màxim de punts que es podrà aconseguir en este bloc serà de 8 punts.  
Si el conjunt de l'equip tècnic i artístic aconseguix la paritat entre hòmens i dones, se sumarien 2 punts al projecte, sempre amb el límit dels 20 punts corresponents a este apartat. Es considerarà paritat sempre que existisca una proporció entre un màxim d'un 60 % i un mínim del 40 % en ambdós gèneres.  
3.5. L'historial de l'empresa i del productor executiu es valoraran fins a un màxim de 10 punts. Si l'empresa està radicada a la Comunitat Valenciana, obtindrà 2 punts per cada obra produïda de característiques semblants a la sol·licitada (duració i modalitat). Si el productor executiu és resident a la Comunitat Valenciana, obtindrà 2 punts per cada obra de característiques semblants a la sol·licitada (duració i modalitat).  
  
3.6. En el cas dels llargmetratges: l'obtenció d'ajudes prèvies a l'escriptura de guió o desenrotllament de projecte es valoraran fins a un màxim de 9 punts. Si el projecte té ajuda a escriptura de guió, obtindrà 4,5 punts, i si el projecte té ajuda a desenrotllament de projecte, obtindrà 4,5 punts.  
4. La comissió repartirà el pressupost de cada submodalitat en funció del pla de finançament de cada projecte i la puntuació obtinguda. S'atorgarà la quantitat sol·licitada a cada projecte començant pel de major puntuació i fins a esgotar el pressupost. En cas de quedar un import sobrant en alguna modalitat que no cobrisca la sol·licitud de l'import del projecte a què li corresponga, serà decisió de la comissió decidir entre atorgar l'import restant al projecte esmentat encara que siga inferior a allò que ha sol·licitat este o destinar eixe import a una altra submodalitat.  
5. La comissió avaluadora distribuirà i valorarà els projectes de manera independent en els següents gèneres i modalitats i amb el següent import del pressupost disponible en la convocatòria:  
1) Gènere: animació  
Modalitats:  
1.1) llargmetratges d'animació: 800.000 -  
1.2) sèries d'animació: 200.000 -  
1.3) curtmetratges, projectes multiplataforma i pilots de sèrie d'animació: 200.000 -  
2) Gènere: ficció  
Modalitats:  
2.1) llargmetratges de ficció, minisèries, sèries i telefilms de més de 2 milions d'euros: 1.125.000 -  
2.2) llargmetratges de ficció, minisèries, sèries, telefilms i pilots de sèrie de menys de 2 milions d'euros: 1.125.000 -  
2.3) curtmetratges i projectes multiplataforma de ficció: 200.000 -  
L'import màxim que es podrà concedir per a una sèrie o minisèrie de ficció serà de 400.000 euros.  
  
3) Gènere: documental  
Modalitats:  
1.1) llargmetratges documentals: 500.000 -  
1.2) sèries documentals: 200.000 -  
1.3) curtmetratges i projectes multiplataforma documentals: 100.000 -  
6. En cas que en alguna modalitat no s'assigne el pressupost màxim per no haver-hi suficients sol·licituds o per no aconseguir les sol·licituds la valoració mínima exigida, les economies restants podran ser assignades per la comissió avaluadora a la resta de modalitats dins del mateix gènere. Serà la comissió la que decidirà la modalitat o modalitats a què s'assignen les economies resultants.  
  
Sèptima. Resolució de la convocatòria. Terminis  
L'òrgan instructor elevarà la proposta de resolució definitiva a la consellera d'Educació, Cultura i Esport, que resoldrà l'adjudicació de les ajudes convocades i en disposarà la publicació en el Diari Oficial de la Comunitat Valenciana en el termini de sis mesos des de la publicació de la convocatòria.  
En cas que es produïsca alguna renúncia o es revoque o reduïsca alguna subvenció, podrà disposar-se de la quantitat resultant amb el nou informe previ de la comissió avaluadora, i després d'haver-lo vist l'òrgan instructor elevarà una nova proposta a la consellera d'Educació, Cultura i Esport, que resoldrà incrementant la quantitat concedida a algun dels beneficiaris o incloent el següent projecte amb major valoració, segons modalitat, entre aquells que hagen obtingut un mínim del 60 % de la puntuació establida, segons les normes de la base sexta.  
  
En cas que la convocatòria no siga resolta en el termini establit anteriorment, es consideraran desestimades totes les sol·licituds, sense perjuí de l'obligació de resoldre que competix a l'administració actuant, de conformitat amb el que assenyala l'article 42 de la Llei 30/1992.  
   
Es complirà el que disposa l'article 8 de la Llei 11/2003, de 10 d'abril, de la Generalitat, sobre l'Estatut de les Persones amb Discapacitat, i l'article 6 del Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per a el foment de l'ocupació de les persones amb discapacitat.  
  
Octava. Obligacions dels beneficiaris  
1. Comunicar per escrit a CulturArts Generalitat l'acceptació de l'ajuda en el termini dels 15 dies naturals següents a la publicació de la resolució de concessió en el Diari Oficial de la Generalitat Valenciana, segons el Model d'acceptació que s'adjunta a esta convocatòria com a annex IV. Després d'haver transcorregut el termini esmentat sense rebre's l'acceptació expressa, es declararà que han perdut el dret a la subvenció concedida.  
2. Comunicar a CulturArts Generalitat qualsevol eventualitat o modificació que puga afectar el desenrotllament de l'objecte de la subvenció en el termini de 10 dies des que es produïsca. Qualsevol canvi que es produïsca de caràcter substancial haurà de ser autoritzat per la presidenta de CulturArts Generalitat amb un informe previ de la comissió avaluadora, que podrà modificar l'ajuda concedida. La realització de canvis sense comunicació prèvia i l'autorització subsegüent podrà determinar la revocació de la subvenció, amb la devolució de l'ajuda rebuda.  
3. Finalitzar l'activitat objecte de la subvenció d'ací als anys 2015 i 2016 i l'acreditació del cost final de la producció per mitjà d'un informe especial d'auditoria de revisió del cost de la producció, realitzat per auditors inscrits en el Registre Oficial d'Auditors de Comptes, que es regirà pel que disposen les normes de procediment previstes en la legislació vigent en matèria d'auditories, i, en tot cas, d'acord amb els articles 30 i 31 de la Llei General de Subvencions. El beneficiari haurà de realitzar un gasto local com a mínim equivalent a l'import de l'ajuda concedida per CulturArts Generalitat, considerant com a gasto local el realitzat al territori de la Comunitat Valenciana. En cas que el gasto local siga inferior a l'ajuda concedida per CulturArts Generalitat, podrà disminuir-se l'ajuda concedida per a ajustar-se al gasto local realitzat. El gasto local haurà de quedar reflectit en l'informe d'auditoria. Els curtmetratges i pilots de sèrie hauran d'acreditar únicament l'import de la subvenció concedida.  
  
4. Comunicar a CulturArts Generalitat la data d'inici i finalització del rodatge o gravació.  
5. Fer constar en els títols de crèdit de la producció audiovisual i en la publicitat i propaganda d'esta la col·laboració de la Generalitat, incorporant el logotip segons les normes d'identitat corporativa de CulturArts Generalitat incloses en la seua pàgina web www.culturartsgeneralitat.es  
6. Entregar una primera còpia de la producció en CulturArts, Subdirecció d'Audiovisual i Cinematografia-IVAC, Parc Tecnològic, Leonardo da Vinci, 20, 46621 Paterna, València, atés que la convocatòria té la finalitat de fomentar una activitat d'utilitat pública o interés social, amb duració indefinida i per al compliment dels seus fins de conservació i difusió del patrimoni audiovisual valencià. Una vegada realitzada la qualificació de la pel·lícula, s'entregarà una còpia de la pel·lícula qualificada.  
Caldrà entregar, si pertoca, un material de preservació coherent amb el procés de rodatge, laboratori, postproducció i exhibició de la pel·lícula. Si en alguna fase d'este procés intervé el sistema fotoquímic, es podrà entregar l'interpositiu, l'internegatiu o el negatiu original més el negatiu de so sincronitzat corresponents a la versió definitiva de la producció, en cas que s'hagen realitzat. En cas que la versió original de la producció no siga cap de les dos llengües oficials de la Comunitat Valenciana, s'entregarà a més la banda negra de subtítols o el fitxer per a la inserció dels subtítols. En tots els casos en què s'aporte material de preservació s'entregarà a més una còpia en Betacam Digital i tres DVD amb els distints idiomes (valencià i castellà, i subtitulat en anglés), si pertoca. La versió en valencià és obligatòria, a més d'una versió en castellà o amb subtítols en castellà i una versió amb subtítols en anglés.  
  
  
En cas que tot el procés es realitze per mitjà de sistemes electrònics, el material per a preservació s'entregarà en el sistema, format i suport de més qualitat utilitzats en la producció: per a qualitats 2K o superiors s'entregarà un disc dur amb els arxius d'imatge i so sense compressió; per a qualitats HD s'entregarà cinta HD SR, i per a qualitats PAL s'entregarà Betacam Digital. Estos materials correspondran a la versió definitiva de la pel·lícula i als distints idiomes acceptats per a la subvenció (valencià, castellà i anglés). En tots els casos s'entregarà un DVD amb les tres versions.  
Així mateix, s'entregarà informació tècnica de les qualitats, formats i suports utilitzats al llarg de tot el procés, segons el model que podrà omplir-se a través de la web de CulturArts (IVAC) www.ivac.gva.es.  
  
En tots els casos s'entregarà material gràfic de promoció de la producció subvencionada si n'hi ha (cartells, fotografies, pressbook, etc.), i s'inclourà una sinopsi i una fitxa tècnica i artística actualitzada que podrà omplir-se a través de la web de CulturArts (IVAC) www.ivac.gva.es.  
En cas d'entregar DCP, haurà d'entregar-se sense codificar per a facilitar la tasca de CulturArts (IVAC).  
7. Si pertoca, comunicar per escrit la seua renúncia a l'ajuda concedida quan no siga possible la realització de la finalitat per a la qual haja sigut concedida o el compliment de les condicions previstes en estes bases i en l'article 14 de la Llei 38/2003, de 17 de novembre, General de Subvencions.  
8. Reintegrar l'import de l'ajuda, una vegada cobrada, en els supòsits previstos en l'article 37 de la Llei 38/2003, General de Subvencions i en l'article 172 de la Llei 1/2015, de 6 de febrer, de la Generalitat, d'Hisenda Pública, Sector Públic Instrumental i de Subvencions, i també el pagament dels interessos de demora des del moment del pagament de l'ajuda fins a la data en què s'acorde la procedència del reintegrament.  
  
9. És aplicable el règim sancionador establit en el títol IV de la Llei 38/2003, General de Subvencions.  
10. Les empreses beneficiàries d'estes ajudes es comprometen a participar en totes les activitats de promoció de l'audiovisual valencià organitzades per la Generalitat en què participen les obres subvencionades.  
11. Les empreses beneficiàries d'estes ajudes, pel fet de presentar-se a esta convocatòria, autoritzen la difusió de les produccions subvencionades en la pàgina web de CulturArts-IVAC i la seua projecció en les activitats que CulturArts-IVAC organitze per a la seua promoció i es comprometen a estar presents en estes activitats a través d'algun dels participants de l'obra (responsable de la producció, de la direcció o intèrprets).  
12. En coordinació amb CulturArts-IVAC, les empreses beneficiàries disposaran d'un representant de l'entitat convocant en totes aquelles activitats de promoció de les obres subvencionades que realitzen les productores (preestrenes, rodes de premsa, presentació de rodatges, presentació en festivals, etc.). CulturArts-IVAC posarà a disposició de totes les produccions subvencionades la sala Luis García Berlanga, de l'edifici Rialto, per a la presentació, preestrenes i rodes de premsa, en cas que les empreses beneficiàries ho estimen convenient i sempre que la programació de la filmoteca ho permeta.  
13. Les obres subvencionades realitzaran obligatòriament una versió en valencià.  
14. El rodatge de la producció haurà de realitzar-se durant els exercicis 2015 i 2016 i abans de finalitzar els terminis de justificació assenyalat en la base novena. En cas de no haver-se rodat en eixa data, es revocarà l'ajuda concedida.  
Aquelles empreses productores que, tot i haver obtingut una subvenció, no duguen a terme la realització dels projectes subvencionats i incomplisquen els terminis de rodatge podran ser penalitzades i no podran presentar-se a la següent convocatòria d'estes ajudes publicada després de la data de la resolució en què es declare que han perdut el dret a la subvenció.  
15. Les obligacions que amb caràcter general establix l'article 47 del text refós de la Llei d'Hisenda Pública de la Generalitat Valenciana per als beneficiaris de subvencions amb càrrec als pressupostos de la Generalitat.  
  
Novena. Justificació del gasto  
1. Les empreses beneficiàries que obtinguen una subvenció bianual hauran d'aportar:  
a) Abans del 31 de desembre de 2015:  
Auditoria en què es justifiquen gastos realitzats el 2015 referits a projectes o activitats començades després de la data de presentació de la sol·licitud, per un import com a mínim igual a la part de la subvenció fixada per a eixa anualitat. En substitució de l'auditoria les empreses beneficiàries podran presentar un aval bancari per l'import de la subvenció adjudicada per a eixa anualitat. L'aval podrà ser tornat una vegada presentada l'auditoria. El gasto local a la Comunitat Valenciana haurà de quedar reflectit en l'informe d'auditoria.  
b) Abans del 30 de novembre de 2016, els beneficiaris hauran de complir les obligacions establides en la base octava d'esta convocatòria i presentar, segons el model de justificació que s'adjunta a la convocatòria com a annex V, la documentació següent:  
b.1 Acreditació del cost de la producció d'acord amb el pressupost presentat en el projecte, per mitjà de l'informe especial d'auditoria de revisió del cost de la producció, realitzat per auditors inscrits en el Registre Oficial d'Auditors de Comptes, que es regirà d'acord amb les normes de procediment previstes en la legislació vigent en matèria d'auditories audiovisuals i legislació en matèria de subvencions, i que haurà de reflectir en l'informe el gasto local realitzat d'acord amb la base octava 3 d'esta convocatòria. L'auditoria podrà reflectir una reducció màxima del 30 % sobre el pressupost presentat en el projecte. En cas que l'import de l'auditoria siga inferior al 70 % del pressupost presentat en el projecte, es reduirà l'ajuda proporcionalment. En el cas dels curtmetratges i pilots de sèrie, haurà d'acreditar-se únicament l'import de la subvenció concedida.  
b.2 Justificant de CulturArts-IVAC d'haver depositat els materials indicats en la base octava, 6, d'esta convocatòria. En cas d'existir deficiències en el material entregat, el beneficiari haurà d'esmenar-les i depositar en l'arxiu de CulturArts-IVAC el material o les còpies en perfectes condicions.  
b.3 Declaració actualitzada sobre subvencions sol·licitades, percebudes o concedides i pendents de percepció per altres administracions o institucions públiques o privades per a la mateixa finalitat, justificant documentalment la quantia d'estes, o bé declaració que la informació facilitada respecte d'això en la sol·licitud no ha experimentat variacions des de la data de la seua presentació.  
b.4 Llista de títols de crèdit i plantilla d'informació de la producció. Informació tècnica de les qualitats, formats i suports utilitzats. Versió que es pot omplir en línia a través de la web de CulturArts (IVAC) www.ivac.gva.es.  
2. Tota la documentació justificativa haurà de dirigir-se a CulturArts Generalitat.  
3. En cas que els justificants esmentats no siguen documents originals, s'acceptaran fotocòpies compulsades pel funcionari habilitat a este efecte.  
4. Els crèdits pressupostaris afectes a esta convocatòria, disposats i no pagats per falta de justificació o per ser esta insuficient o incorrecta podran ser anul·lats en concloure l'exercici 2016, i el beneficiari perdrà el dret a percebre la subvenció assignada a eixa anualitat.  
  
5. Els justificants que s'aporten hauran de referir-se a gastos realitzats a partir de l'1 de gener de 2015 o que es referisquen inequívocament a la producció subvencionada i que estiguen dins dels terminis marcats per la legislació vigent.  
6. La falta de justificació dels gastos determinarà la pèrdua del dret al cobrament de l'ajuda concedida.  
  
Deu. Pagament de les ajudes  
El pagament de la subvenció concedida es farà efectiu després de l'aportació per part del beneficiari de la documentació requerida en l'apartat 1 de la base novena, de conformitat amb el que assenyalen l'article 169 i següents de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, per mitjà d'una transferència bancària segons el Model de domiciliació bancària, presentat junt amb la sol·licitud.  
  
Onze. Documentació presentada  
Els projectes originals de la producció presentada romandran en l'expedient en poder de CulturArts Generalitat.  
  
Dotze. Altres disposicions  
1. Tota alteració de les condicions tingudes en compte per a la concessió de les ajudes podrà donar lloc a la modificació de la resolució de concessió. Si l'alteració de les condicions del projecte subvencionat significa una reducció d'este, la modificació serà proporcional a la minoració efectuada amb els marges establits en la base novena 1.b.1. Per al supòsit de l'obtenció d'ajudes concurrents, que siguen compatibles, la modificació només es produirà si la suma d'estes ajudes supera el cost de l'activitat subvencionada, i es produïx sobrefinançament, i en este cas es minorarà la quantitat que excedisca el cost final de l'activitat.  
  
2. L'import de les ajudes no podrà en cap cas ser de tal quantia que, aïlladament o en concurrència amb subvencions o ajudes d'administracions públiques o d'altres ens públics o privats, supere el cost de l'activitat que ha de realitzar el beneficiari. Tot això, d'acord amb la Llei 38/2003, de 17 de novembre, General de Subvencions, i les disposicions que la despleguen.  
Estes ajudes seran incompatibles amb altres ajudes o incentius a la producció concedits per la Generalitat Valenciana.  
3. Podran revocar-se les ajudes concedides a projectes que no puguen acreditar les condicions exigides per a obtindre la consideració d'obres audiovisuals i cinematogràfiques valencianes, de conformitat amb el que disposa l'article 10 de la Llei 1/2006, de 19 d'abril, de la Generalitat, del Sector Audiovisual.  
De la mateixa manera, l'incompliment per part del beneficiari del que s'ha declarat en el projecte respecte a qualsevol dels punts que es valoren en la base 6.1 i 6.2 també podrà suposar la revocació de l'ajuda concedida, cosa que comportarà la devolució de la subvenció.  
4. Serà aplicable quant al règim sancionador la regulació continguda en els articles 173 a 177 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.